Åh gud! I går var jeg på besøg hos Travfreak - eller måske nærmere betegnet hendes hest, Belmont (kaldet Monty). Vi skulle lige snakke lidt og sådan fordi jeg har tusket mig til at få lov til at ride Monty af og til.   Nå...inden jeg ved af det, så bliver det jo til, at jeg lige skal op på ham...godt så! Iført cowboybukser og staldstøvler - ikke det mest ridevenlige, men hvornår har det stoppet mig?   Monty er sød og rar og meget tålmodig med gumpetunge mig og opfører sig rigtig pænt.   Efter et kvarter er jeg bare FÆRDIG! Hvad sker der?! Jeg plejede at kunne ride i flere TIMER uden at blive øm! Men ak! Jeg havde ikke engang mavemuskler og benmuskler nok til at præstere en bare nogenlunde præsentabel letridning!  Chokerende, så dårlig form jeg er i! Og i dag kan jeg sq knap nok gå så ømme mine lår er! Åhnej! Ikke flere børn til mig! Nu vil jeg - med Monty's og en stakkels rideskolehest's hjælp - i form igen. Ridning to gange om ugen skulle da kunne give lidt sammen med lange gåture med både hund og barnevogn!  camilla - nu med spaghettiben! 
Du skal nok komme i form igen - det skal Monty nok sørge for   Han skal jo rides meget med benene, som du måske bemærkede   Det skal nok blive hyggeligt at have dig i stalden, men vi kommer nok ikke til at ride sammen ret tit (jeg har ikke Verona når du har Monty) - det kunne ellers være hyggeligt! Linda.
...ja, det kunne være hyggeligt.   Meeen...måske jeg kunne lokke med Tanja og tage Monty udenfor normal "lånetid", så vi kunne tage en tur sammen. Det er altid sjovest at følges.  Og ja, der skal bruges meget ben på ham. Men det skulle der også på Monsterhesten.   Til gengæld behøver man jo knapt røre ved tøjlen, og det kan jeg rigtig godt lide.   Jeg synes han er en rigtig fin lille hest.  Camilla
Hvor er du bare heldig!! Jeg trænger i DEN grad til at komme på hesteryg igen, og en frisk tur i skoven  Der er bare så lange udsigter til det - for, når nu jeg ved, hvor latterligt det er, at være alene hjemme med begge unger, så vil jeg ikke engang byde gemalen det et par timer, selvom jeg selv gør det flere dage om ugen  Åh hvor jeg savner at ride...Men oki, jeg får nok også lige et krop chok når jeg en dag kommer igang 
...jeg overlader gerne Richard alle 3 unger. Jeg tænker, at når jeg kan, så kan han også og jeg har stadig brug for at have bare en lillebitte smule tid til at være andet end mor.   Så har ungerne nemlig en glad mor og ikke en sur og frustreret mor, der føler sig lænket til hjem og børn (sådan kan jeg godt af og til få det).  Men når Victor bliver lidt større, så er det sikkert også nemmere at være hjemme med dem begge to. Så måske ændrer du mening om et par måneder!  Camilla
Ja det kunne godt tænkes at du kunne låne ham en ekstra dag engang - og ellers kan jeg måske låne Verona en ekstra dag. Så kan vi tage i skoven sammen   Han er nemlig rigtig dejlig at ride, og en rigtig rar hest. Linda.
Efter fødsel da Noah var 7 uger... Det var måske lidt for tidligt, men min krop skreg efter en hesteryg... Jeg har haft døjet med bækkenløsning ,under det meste af graviditeten. jeg tror jeg var ved at sprække, for det knagede og bragede i det slidte kadaver... meeen så dejligt at blive vugget i alle gangarter... Jeg er nu tilbage i super formen, så bare rolig, lidt stald arbejde og ridning gør meget for en smadret krop, så der er også håb for dig "Himmelfjer" God fornøjelse Lene
...Der må bare lægges lidt arbejde i det!  Men med til historien hører måske, at det er 3½ år siden jeg har siddet på en hest p.g.a. bækkenløsning og en iskiasnerve, der ikke ville som jeg ville.   Så alene det at sadle op var næsten noget helt nyt og uvant! Men hvor var det lækkert at have en hest mellem hænderne igen! Jeg tror jeg mageligt kunne have stået i en time eller to og bare aet og indsnuset duften af hest.  Camilla